Amerikanci će za Dan zahvalnosti pojesti 46 miliona ćurki
To znači da će Amerikanci za jedan dan pojesti oko 20 odsto ukupnog broja ćurki koje se godišnje prodaju.
Predstojeći praznik - Dan zahvalnosti poznat je i kao “nacionalni dan potrošnje”. Za nekoliko dana Amerikanci će se okupiti na prazničnoj večeri na Dan zahvalnosti, ali je do tada pažnja uglavnom usmerena dalje od kuhinje. Amerikanci će pre svega zakrčiti samoposluge nastojeći da kupe sve što je potrebno za prazničnu gozbu. Prema Nacionalnom udruženju uzgajivača ćurki, oko 46 miliona komada ćurki naći će se na prazničnoj trpezi. To znači da će Amerikanci u jedan dan pojesti oko 20 odsto ukupnog broja ćurki koje se godišnje prodaju. Ovo udruženje takodje navodi da će se 88 odsto Amerikanaca častiti ćurkom za Dan zahvalnosti i da će prosečna ćurka imati oko 7 kilograma. Prošle godine, prema podacima Biroa za popis stanovništva, prosečna cena ćuretine iznosila je oko dolar za kilogram. Ipak, ćurke neće biti jedini artikal koji će Amerikanci nastojati da nabave. Tražene će biti i brusnice. Prema statističkim podacima oko 20 odsto godišnje prodaje brusnica obavi se uoči Dana zahvalnosti.